РЕПУБЛИКА СРБИЈА

ОПШТИНА ЧАЈЕТИНА

Општинска управа Чајетина

Одсек за инспекцијске послове

Локални туристички инспектор

Број: службено

Датум: 23. 11. 2020. године

На основу члана 10. Закона о инспекцијском надзору („Службени гласник РС“, бр. 36/15, 44/18 – др. закон и 95/18), Одсек за инспекцијске послове - Стручни сарадник за управно надзорне послове у области туристичке делатности – туристички инспектор Општинске управе Чајетина, доноси

**ГОДИШЊИ ПЛАН РАДА ТУРИСТИЧКОГ**

**ИНСПЕКТОРА ЛОКАЛНЕ САМОУПРАВЕ ОУ ЧАЈЕТИНА ЗА 2021. ГОДИНУ**

Инспекцијски надзор јесте посао државне управе који се предузима с циљем да се превентивним деловањем или изврицањем мера оствари законитост и безбедност пословања и поступања надзираних субјеката и спрече или отклоне штетне последице по законом и другим прописом заштићена добра, права и интересе (живот и здравље људи, животна средина, биљни и животињски свет, имовина, права и интереси запослених и других радно ангажованих лица, привреда и поштена тржишна утакмица, јавни приходи, несметан рад органа и организација, комунални ред и др.)

План инспекцијског надзора заснива се на утврђеном стању у области инспекцијског надзора и процени ризика.

План се спроводи у складу са активностима утврђеним Законом о инспекцијском надзору.

Циљеви који се желе постићи реализацијом плана су:

Дугорочни циљеви:

- Унапређење стања у областима које су предмет инспекцијског надзора,

- Унапређење начина обављања делатности које представљају ризик,

- Контрола субјеката која је по обиму, облику и учесталости примерена ризику који обављање делатности са собом носи, степену организованости и начину рада надзираног субјекта,

- Даље унапређење рада инспекцијских служби, повећавање одговорности и омогућавање већег степена ефикасности,

- Обезбеђивање јавности у раду инспекција.

Конкретни циљеви за 2021. годину:

- Као приоритет борба против COVID 19 уз поштовање свих законских регулатива

- Смањење броја нерегистрованих субјеката и онемогућавање бесправног рада

- Контрола уплате и наплате боравишне таксе - битан приход ЈЛС

- Превентиван рад у складу са законом

Годишњи план инспекцијског надзора израђен је у складу са Законом о инспекцијском надзору и садржи:

1. Преглед законских и подзаконских аката којима је инспекцијски надзор поверен локалној туристичкој инспекцији

2. Учесталост и обухват вршења инспекцијског надзора

3. Територијално подручје на коме ће се вршити инспекцијски надзор

4. Период и ресурсе за вршење инспекцијског надзора

5. Планиране мере превентивног деловања инспекције

6. Очекивани обим ванредних инспекцијских надзора

7. Процењени ризик

**1. ПРЕГЛЕД ЗАКОНСКИХ И ПОДЗАКОНСКИХ АКАТА КОЈИМА ЈЕ ИНСПЕКЦИЈСКИ НАДЗОР ПОВЕРЕН ЛОКАЛНОЈ ТУРИСТИЧКОЈ ИНСПЕКЦИЈИ**

**а) Процесни прописи**

Закони:

* ЗАКОН О ИНСПЕКЦИЈСКОМ НАДЗОРУ *(„Службени гласник РС“, бр. 36/15, 44/18 – др. закон и 95/18)*
* ЗАКОН О ОПШТЕМ УПРАВНОМ ПОСТУПКУ *("Сл.гласник РС" бр. 18/2016)*
* ЗАКОН О ПРЕКРШАЈИМА *("Сл. гласник РС", бр. 101/2005)*

**б) Материјални прописи**

Закони:

* ЗАКОН О УГОСТИТЕЉСТВУ *("Сл. Гласник РС", бр. 17/2019)*;
* ЗАКОН О ЗАШТИТИ ПОТРОШАЧА *(„Службени гласник РС“ бр.62/14 и 6/16)*;

- Правилник о обрасцу службене легитимације и изгледу значке и одговарајућој врсти одеће, обуће и опреме туристичког инспектора ("Сл. Гласник РС", бр. 78/2009, 14/2013 и 81/2015- и др. Правилник)

- Правилник о начину уношења, рада, вођења и коришћења централног информационог система и његовој садржини и врсти података ("Сл. Гласник РС", бр. 87/2020)

- Правилник о условима и начину обављања угоститељске делатности, као и о начину пружања угоститељских услуга у објектима домаће радиности и сеоског туристичког домаћинства ("Сл. гласник РС", бр. 13/2020)

- Правилник о минимално техничким и санитарно-хигијенским условима за пружање угоститељских услуга у домаћој радиности и у сеоском туристичком домаћинству ("Сл. Гласник РС", бр. 41/2010 и 48/2012- др. правилник)

- Правилник о стандардима за категоризацију угоститељских објеката за смештај ("Сл. Гласник РС", бр. 41/2010, 103/2010 и 99/2012)

- Правилник о условима и начину обављања угоститељске делатности, начину пружања угоститељских услуга, разврставњу угоститељских објеката и минимално техничким условима за уређење и опремање угоститељских објеката

("Сл. Гласник РС", бр. 48/2012 и 58/2016)

**2. УЧЕСТАЛОСТ И ОБУХВАТ ВРШЕЊА ИНСПЕКЦИЈСКОГ НАДЗОРА**

Опис учесталости:

Редовна учесталост подразумева планирање броја контрола у оквиру законом прописаног минимума.

Средња подразумева већи број контрола у зависности од процењеног ризика за појединачни објекат.

Константна подразумева стални надзор односно велики број контрола у зависности од процењеног ризика за појединачни објекат

|  |  |  |  |
| --- | --- | --- | --- |
| **Област надзора** | **Врста надзора** | **Учесталост** | **Процена ризика** |
| Поштовање мера везаних за COVID 19 | Ванредни | Константна | Висок |
| Откривање нелегалног рада | Редовни  Ванредни | Константна | Висок |
| Обављање угоститељске делатности од стране правног лица, привредног друштва, предузе-тника, огранка страног правног лица и физичког лица у објектима домаће радиности, сеоском туристичком домаћинству и хостелу ако гости нису евидентирани. | Редовни  Ванредни | Константна | Висок |
| Обављање угоститељске делатности од стране физичких лица у објектима домаће радиности и сеоском туристичком домаћинству, која и даље обављају делатност преко посредника, а да није закључен уговор из члана 33. Закона о угоститељству /*уговор са локалном тури-стичком организацијом, туристичком аге-нцијом, привредним субје-ктом или другим правним лицем реги-строваним за обављање привредне дела-тности*/ | Редовни  Ванредни | Константна | Висок |
| Испуњ Испуњеност прописаних услова и начина обављања угоститељске делатности у објектима домаће радиности, сеоском туристичком до-маћинству и хостелу | Редовни  Ванредни | Редовна | Средњи до низак |
| Испуњеност минимално техничких услова и стандарда у објектима домаће радиности и сеоском туристичком домаћинству | Ванредни | На захтев странке, и по потреби | Средњи до низак |
| Наплат Наплата и уплата боравишне таксе | Редовни  Ванредни | Редован до средња | Средњи до  критичан |
| Истицање и придржавање прописаног радног времена у угоститељском објекту | Ванредни | По потреби | Средњи до низак |
| Стручне саветодавне посете |  | На захтев странке, по потреби и  процени | На лицу места |
| Кординиран рад са другим инспекцијама | Редовни  Ванредни | По договору |  |

**ПРЕГЛЕД ДЕЛАТНОСТИ И РЕДОСЛЕД АКТИВНОСТИ КОЈЕ ЋЕ БИТИ ПРЕДМЕТ НАДЗОРА У 2021. ГОДИНИ**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Облици**  **надзора/активности** | **Надзирани субјекти** | **Месеци** | | | | | | | | | | | | **Учеста-лост** | **Степен ризика[[1]](#footnote-1)** | **Број изврши-лаца** |
| **01** | **02** | **03** | **04** | **05** | **06** | **07** | **08** | **09** | **10** | **11** | **12** |
| Борба против  COVID 19 | Угоститељски  објекти за исхрану, пиће и смештај | x | x | x | x | x | x | x | x | x | x | x | x | Према потреби и на захтев | 5,4 | 1 |
| Редовна контрола обављања угоститељске делатности пружања услуга смештаја у ДР, СТД и хостелу | Угоститељски објекти у ДР  СТД  Хостел | х | х  х |  |  | х |  | х  х | х  х | х  х | х |  | х | У току месеца | 5,4,3,2,1 | 1 |
| Обављање угоститељске делатности од стране физичких лица а да није закључен уговор из члана 33. Закона о угоститељству | Угоститељски објекти у домаћој радиности | х | х |  |  | х | х | х | х |  |  |  |  | У току месеца | 5,4,3 | 1 |
| Контрола испуњености минимално-техничких услова и стандарда | Угоститељски објекти у домаћој радиности | х | х | х  х | х  х | х | х | х | х | х  х | х  х | х | х | Према потреби,  На захтев странке | 3 | 1 |
| Контрола наплате и уплате боравишне таксе | Код свих привредних субјеката који имају могућност наплате и уплате БТ |  |  | х | х |  |  |  |  |  | х | х |  | У току месеца | 4,3 | 1 |
| Контрола истицања и придржавања прописаног радног времена | Угоститељски  објекти за исхрану, пиће и смештај | х | х | х | х | х | х | х | х | х | х | х | х | На захтев, странке или другог органа | 4 | 1 |
| Стручне саветодавне  посете | Угоститељска делатност | х | х | х | х | х | х | х | х | х | х | х | х | На захтев странке |  | 1 |
| Откривање и сузбијање  нелегалног рада | Угоститељска делатност | х | х | х | х | х | х | х | х | х | х | х | х | У току месеца | 5 | 1 |
| Координиран рад са другим инспекцијама | Угоститељска делатност | х | х | х | х | х | х | х | х | х | х | х | х | Према потреби и на захтев | 5,4,3,2,1 | 1 |
| Превентивно деловање (пријем странака, састанци...) | Угоститељска делатност | х | х | х | х | х | х | х | х | х | х | х | х | Према потреби | 3,2,1 | 1 |
| Очекивани обим ванредног надзора | Угоститељска делатност | х | х | х | х | х | х | х | х | х | х | х | х | Према потреби | 5,4,3 | 1 |

**3. ТЕРИТОРИЈАЛНО ПОДРУЧЈЕ НА КОМЕ ЋЕ СЕ ВРШИТИ ИНСПЕКЦИЈСКИ НАДЗОР**

Инспекцијски надзор ће се вршити на целокупној територији Општине Чајетина.

**4. ПЕРИОД И РЕСУРСИ ЗА ВРШЕЊЕ ИНСПЕКЦИЈСКОГ НАДЗОРА**

Инспекцијски надзор ће се вршити у току читаве године.

Број инспектора: 1

Распоред радног времена:

- за редовне контроле - радним даном у радно време, а у изузетним случајевима током читавог дана

- за ванредне контроле - радним даном у радно и ван радног времена, по потреби и у нерадне дане

Минимални број редовних контрола надзираних субјеката износи 30 у току године.

У 2020. години према облицима инспекцијског надзора планира се утрошак радног времена:

- за канцеларијске контроле, припрему за терен, издраду аката и остале активности - 50% радног времена

- за теренске контроле - 50%

Утрошак радног времена зависиће од рутине и способности Локалног туристичког инспектора, степена сарадње са институцијама Републике и ОУ Чајетина, колегама инспекторима и колегама одсека за туристичке послове, као и од периода године.

Нагласак би ставили и на степен сарадње са свим осталим државним органима и јавним установама.

**5. ПЛАНИРАНЕ МЕРЕ ПРЕВЕНТИВНОГ ДЕЛОВАЊА ИНСПЕКЦИЈЕ**

У циљу превентивног деловања инспекције, предузимаће се следеће активности:

- едукација субјеката који обављају угоститељску делатност путем медија и информативних скупова, као и кроз било који вид комуникације (директна, телефонска, преко поште и е-поште и преко друштвених мрежа) са свим заинтересованим старнама.

- активности на промовисању коришћења контролних листа инспекцијског надзора које ће бити објављене на сајту Општине Чајетина,

- саветодавни надзор код субјеката који обављају делатности, као и субјеката који спроводе активности које су предмет инспекцијског надзора.

**6. ОЧЕКИВАНИ ОБИМ ВАНРЕДНИХ ИНСПЕКЦИЈСКИХ НАДЗОРА**

Борба против COVID 19 вируса представља приортет нас свих да очувамо животе људи и створимо услове за нормалан и здрав живот читаве популације, а у исто време да омогућимо да се правила и закони поштују, као и да не дође до колапса државне економије.

Локална туристичка инспекција у складу са законом узеће активно учешће у спровођењу свих мера које је донела РС на сузбијању последица ове заразне болести.

**Као најчешћи повод за ванредни инспекцијски надзор пријаве грађана представљају један од најважнијих покретача сваког инспекцијског посла, тако да ћемо се и у наредној години трудити да сваки њихов захтев буде благовремено узет у рад и процесуиран на најбољи могући начин.**

Сматра се да би током сезонског периода овај вид надзора могао да буде основни покретач контрола јер су процене овдашњих институција да је на Златибору далеко већи број нерегистрованог смештаја.

Начин пријаве такође може утицати на број ванредних инспекцијских надзора јер су грађани углавном усмерени на жалбе министарству, али наравно свака пријава прослеђена од стране министарства ка локалној инспекцији биће узета у рад и за њу ће бити прослеђени резултати добијени током инспекцијског надзора.

**7. ПРОЦЕЊЕНИ РИЗИК**

Процена почетног ризика, у односу на делатност која се обавља, дата је у табели тачке 2. овог плана. С обзиром да делатност није довољан критеријум, у току инспекцијског надзора утврђиваће се и други елементи који ће додатно умањивати или повећавати почетно процењени ризик код надзираног субјекта.

При оцени ризика код надзираног субјекта, као и за утврђивање учесталости и приоритета за вршење инспекцијског надзора узимаће се у обзир:

1. Организованост субјекта за обављање делатности,
2. Однос субјекта према самом чину контроле и према службеном лицу које ту контролу врши
3. Однос субјекта према учињеном прекршају и наложеним мерама у претходном периоду.

Иако је број представки и ванредних инспекцијских надзора генерално непредвидив, приликом планирања и о томе ће се водити рачуна.

Приликом планирања и процене ризика узеће се у обзир искуство у надзору које се односи на посебне специфичниости надзираних делатности, објеката, локација, као и непокривеност терена.

Узеће се у обзир посебно сезонски утицај који у овим крајевима има веома изражен карактер на обављање одређених делатности, затим територијални распоред и термини одржавања значајних манифестација (републичког, регионалног и локалног карактера) и др.

Степен ризика и учесталост вршења инспекцијског надзора утврђује се на основу процене ризика посебно за сваку делатност, територију и објекат, на основу искуства и контролних листи, уколико је код истог надзираног субјекта већ вршен надзор.

Највећа пажња, као приоритет, биће поклоњена високом и критичном ризику, где спадају нерегистровани субјекти и субјекти који чине прекршаје за које су предвиђене велике новчане казне.

**ТУРИСТИЧКИ ИНСПЕКТОР**

***Ведран Вуловић***

1. 5-Критичан, 4-Висок, 3-Средњи, 2-Низак, 1-Незнатан [↑](#footnote-ref-1)